16.1.2002 Euroopan yhteisöjen virallinen lehti L 13/35 KOMISSION PÄÄTÖS, tehty 14 päivänä tammikuuta 2002, kahden teurastamon käytöstä Espanjassa neuvoston direktiivin 2001/89/EY 10 artiklan 1 kohdan b alakohdan mukaisesti (tiedoksiannettu numerolla K(2002) 76) (Ainoastaan espanjankielinen teksti on todistusvoimainen) (ETA:n kannalta merkityksellinen teksti) (2002/33/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (') ja erityisesti sen 10 artiklan 1 kohdan b alakohdan, sekä katsoo seuraavaa: (1) — Espanjan eläinlääkintäviranomaiset ilmoittivat joulu- kuussa 2001 klassisen sikaruton tautipesäkkeistä kolmessa naapurikunnassa, jotka sijaitsevat Kataloniassa Barcelonan maakunnassa. (2) — Tautipesäkkeiden ympärille luotiin välittömästi suoja- vyöhyke direktiivin 2001/89/EY 10 artiklan mukaisesti. (3) — Sikojen kuljettaminen julkisilla tai yksityisillä teillä suoja- vyöhykkeen sisäpuolella on kiellettyä. (4) — Komissio teki 20 päivänä joulukuuta 2001 klassiseen sikaruttoon liittyvistä suojatoimenpiteistä Espanjassa ja päätöksen 2001/863/EY kumoamisesta päätöksen 2001/ 925/EY (9). (5) — Espanja on esittänyt pyynnön käyttää kahta suojavyö- hykkeellä sijaitsevaa teurastamoa mainitun vyöhykkeen ulkopuolelta tulevien sikojen teurastukseen direktiivin 2001/89/EY 10 artiklan 1 kohdan b alakohdan mukai- sesti. (6) — Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. — Espanja saa käyttää Le Porc Gourmet'n ja L'Escorxador Frigorific d'Osonan (ESFOSA) teurastamoja, jotka sijaitsevat Kataloniassa Barcelonan maakunnassa klassisen sikaruton tauti- pesäkkeiden ympärille joulukuussa 2001 perustetulla suojavyö- hykkeellä, seuraavin edellytyksin: — siat ovat peräisin päätöksen 2001/925/EY liitteessä kuva- tuilla alueilla sijaitsevilta tiloilta, ja ne kuljetetaan suoraan teurastamoihin purkamatta kuormaa tai pysähtymättä, — kulun teurastamoon on tapahduttava käytävien kautta. Näitä käytäviä koskevat yksityiskohdat on vahvistettava FEspanjan lainsäädännössä, — ennen alkuperätilalta poistumista teurastettavaksi tarkoitet- tuja sikoja kuljettavien ajoneuvojen on oltava toimival- taisten viranomaisten sinetöimiä. Sinetöimishetkellä viran- omaisten on kirjattava ajoneuvon rekisterinumero sekä ajoneuvossa kuljetettavien sikojen lukumäärä, — ajoneuvon saapuessa teurastamoon toimivaltaisten viran- omaisten on: i) tarkastettava ja poistettava ajoneuvon sinetit; ii) kirjattava ajoneuvon rekisterinumero sekä ajoneuvossa olevien sikojen lukumäärä. 2. — Kaikki 1 kohdassa tarkoitettuihin teurastamoihin sikoja kuljettavat ajoneuvot on puhdistettava ja desinfioitava välittö- mästi purkamisen jälkeen. Toimivaltaisten viranomaisten on tarkastettava ajoneuvot, jotka on tämän jälkeen tarvittaessa vielä desinfioitava laitoksissa, jotka sijaitsevat käytävien varsilla suojavyöhykkeen rajoilla. 2 artikla Tätä päätöstä sovelletaan 28 päivään helmikuuta 2002. 3 artikla Tämä päätös on osoitettu Espanjan kuningaskunnalle. Tehty Brysselissä 14 päivänä tammikuuta 2002. Komission puolesta David BYRNE Komission jäsen () EYVL L 316, 1.12.2001, s. 5. (2) EYVL L 339, 21.12.2001, s. 56.